《颍之水赋题刘西村卷上》
元代·陆仁

颍之水兮，其流汤汤。西汇于湖兮，灌溉我稻粱。我所居，颍之旁。

兮原孔膴兮，有枣与桑。朝耕于颍兮，夕诵于堂。于赫在上兮如轩黄。

我出而仕兮，遭世孔明，我思颍兮靡忘。颍水决兮颍善忘，颍之人兮毋亵兮饮彼牛羊。

作者简介：元河南人，寓居昆山，字良贵，号樵雪生，又号乾乾居士。沈静简默，明经好古。工诗文，善书。馆阁诸公推重之，称为陆河南。有《乾乾居士集》。